בעז נוימן

בעז נוימן (7 ביולי 1971 – 16 במאי 2015) היה מרצה להיסטוריה באוניברסיטת תל אביב ובסמינר הקיבוצים. תחום מחקרו העיקרי הוא ההיסטוריה של גרמניה המודרנית, במיוחד המחצית הראשונה של המאה העשרים: מלחמת העולם הראשונה, רפובליקת ויימאר והרייך השלישי. התעניין גם בהיסטוריה של ראשית הציונות, במיוחד בתקופה החלוצית של העלייה השנייה והעלייה השלישית. בעז נוימן נולד בראשון לציון. שירת בצה"ל בשנים 1989–1992 כמפקד טנק בחטיבה 188 ברמת הגולן. הוא הגיש את עבודת הגמר שלו לתואר שני באוניברסיטת תל אביב בשנת 1997. נושא המחקר, שנכתב בהנחיית פרופ' דן דינר, היה: "כיצד מתו באושוויץ? המוות באושוויץ כמוות מכוער". סיים את לימודיו לתואר שלישי בחוג להיסטוריה כללית באוניברסיטת תל אביב. עבודת הדוקטור שלו נכתבה בהנחיית פרופ' שולמית וולקוב והוגשה בשנת 1999. נושא המחקר היה "ראיית העולם הנאצית: מרחב, גוף, שפה". בשנת 2000 הצטרף לחוג להיסטוריה כללית באוניברסיטת תל אביב כמרצה. בשנת 2006 קודם לדרגת מרצה בכיר. היה נשוי לזהר, אחות במיון ילדים, ואב לשלושה ילדים. התגורר בקיבוץ שפיים. ב-16 במאי 2015 נפטר ממחלת הסרטן. בספרו להיות-בעולם: עולמות גרמניים במפנה המאה העשרים טוען נוימן כי היסטוריונים רבים התעלמו מהתופעה המכוננת של ההיסטוריה – הזמן. תולדות האנושות הן סיפור דרמטי שבו בני אדם נולדים ומתים, נוטעים ועוקרים, הורגים ומרפאים, פורצים ובונים... אולם הזמן עצמו נותר לעיתים קרובות מחוץ להיסטוריה. בעוד ההיסטוריה האנושית מתוארת כמשתנה, כתוססת ולא אחת כבלתי צפויה, הרי שהזמן שלה נותר ליניארי, מונוטוני, אדיש וריק כמו הזמן שמורה שעון מתקתק. הזמן המונוטוני והאדיש אינו "יודע" שהוא מתייחס להיסטוריה של בני אדם. באותה מידה הוא היה יכול להיות זמנם של אבנים, חיות או מלאכים. בהשראת יצירותיהם של הפילוסופים הגרמניים הגדולים מרטין היידגר וולטר בנימין מבקש נוימן להשיב את הזמן אל ההיסטוריה ולהראות שגם לזמן יש זמן משלו – שהזמן משתנה, תוסס ובעיקר בלתי צפוי. להיות-בעולם מתמקד בהיסטוריה של היומיום בגרמניה במפנה המאה העשרים – שיאו של הרייך השני וקריסתו, מלחמת העולם, רפובליקת ויימאר. נוימן עוקב אחר בני התקופה שישנים ומקיימים יחסי מין, שמשתעממים ומשחקים, שמתעצלים ועובדים, שמתבדרים ומתאהבים, ששולחים מברקים, נוסעים במכוניות והולכים לקולנוע. במטרה להשיב להיסטוריה את הזמן כאירוע משתנה הוא נוטש את הכתיבה הנרטיבית שמתחילה בעבר, ממשיכה בהווה ומסתיימת בעתיד. כתיבה שלמעשה כולאת את האדם בכרוניקת עבר-הווה-עתיד ידועה מראש. במקום זאת מבקש נוימן להשתהות עם בני התקופה בחוויות העולם והזמן שלהם ובכך להותיר את עתידם עוד לפניהם. נוימן הציע בספר חשיבה חלופית בהקשר האקדמי, לכתיבה הביקורתית אודות הציונות אשר שלטה בכיפה ברבע המאה האחרון. התקופה החלוצית של העליות השנייה והשלישית נבחנות, ומוצגות כמהפכה אקזיסטנציאלית, קיומית, אשר הגדירה את הקיום הארץ-ישראלי. נוימן בוחן היבטים שונים בתפיסה החלוצית-הציונית: היחס אל החומר, אל היקום, אל משאבי הטבע, ואל הגוף: תכולתו והפרשותיו, בהקשר של המרחב הארצישראלי. הוא בודק את תפקידם של כלי העבודה, כמו המעדר והמחרשה, בבריאת הגוף העברי החדש; את השפעתה של השפה העברית על ניסוחה הטריטוריאלי של ארץ ישראל ועוד. הספר מציע פרשנות חדשה ואחרת לסוגיות המרכזיות והנודעות בחקר הציונות: מקומה של ארץ ישראל, הסוגיה הערבית-פלסטינית, והשפעתה של תחיית השפה המדוברת על התודעה. בספר זה קורא נוימן את ההיסטוריה של רפובליקת ויימאר כנגד שתי הקריאות המסורתיות. האחת, ההיסטוריה של הרפובליקה כ"היסטוריה של כישלון". השנייה, ההיסטוריה של הרפובליקה כ"פרולוג" לרייך השלישי. בספר הוא מציג תופעות שונות ומתמקד באופן שבו הן "מציגות את עצמן". בין התופעות הנדונות: פרסומת, קוסמטיקה: ניתוחים קוסמטיים ופרוטזות, פסיכואנליזה, תעמולה, ספורט ואופנה, פשיעה, רדיו וקולנוע. בספר זה מציג נוימן באופן שיטתי את הגישות ההיסטוריות, ההיסטוריוגרפיות והמתודולוגיות הנהוגות בחקר הנאציזם מאז שנות ה-20 של המאה ה-20 ועד ראשית המאה ה-21. בין הגישות הנדונות: פונקציונליזם ואינטנציונליזם, תעמולה, לקראת היסטוריה "נורמלית" של הרייך השלישי, הדרך הגרמנית המיוחדת (Sonderweg), טוטליטריות, פשיזם, ביו-פוליטיקה, בין "הסבר" לבין "הבנה". בספר זה מציג נוימן את ראיית העולם הנאצית כפרקטיקה של הגדרת מרחב, גוף ושפה המתאפשרת הודות להגדרת ה"אחר" מרחבי, גופני ולשוני, בראש ובראשונה "היהודי". בספר הוא מנסה להתגבר על הגניאולוגיה ההיסטורית המקובלת המבוססת על נרטיב. "אם אושוויץ בלתי אפשרית לייצוג בתור נרטיב, הרי שיש לוותר על הנרטיב ולמצוא דרך חלופית". במקום נרטיב עלילתי מציג נוימן בצורה סינכרונית את ההתמקמות הגרמנית-הנאצית במרחב, בגוף ובשפה המגדירה בעת ובעונה את ה"אחר" היהודי מבחינה מרחבית כמחוץ לעולם, מבחינה גופנית כגוף-זר, מבחינה לשונית כמי שקולו אינו נשמע. הביטוי ראיית עולם, בניגוד לאידאולוגיה, מחדד את ההבנה של הנאציזם כדרך הפיזית להתבוננות בעולם. נוימן מסביר כי "הנאציזם אינו תורה פוליטית, אלא מבט כולל ומקיף של כל הדברים הציבוריים" וכי בניגוד לפוליטיקה הליברלית, שזוהתה בטיעונים הנאציים עם רפובליקת ויימאר השנואה, "הנאצים הציעו תפיסה פוליטית כוללת; לא עוד תורה פוליטית המסתפקת בתחום הפוליטי בלבד, אלא פוליטיקה של חיים, פוליטיקה שהיא אוויר לנשימה". הספר זכה בפרס בהט לספר העיון המקורי הטוב. ספר פרוזה המתאר את שירותו בצה"ל בתקופת האינתיפדה הראשונה. חייל טוב, לוד: הוצאת זמורה ביתן, תשס"א 2001. ראיית העולם הנאצית: מרחב, גוף, שפה, חיפה: הוצאת הספרים של אוניברסיטת חיפה, תשס"ב 2002. נאציזם . להיות ברפובליקת ויימאר, תל אביב: ספריית אופקים עם עובד, תשס"ז 2007. תשוקת החלוצים, תל אביב: ספריית ספיר עם עובד, תשס"ט 2009. היסטוריה בלא נחת: בין יהודים לגרמנים, תל אביב: ספריית אופקים עם עובד, תשע"ב 2012. עורך משותף עם רוני רצ'קובסקי וגלילי שחר להיות-בעולם: עולמות גרמניים במפנה המאה העשרים, תל אביב: ספריית אופקים עם עובד, תשע"ד 2014. זמן מעבר: שבעה חיבורים בעקבות אמנות, הוצאת בוקימן, 2016 היסטוריות חדשות של הנאציזם, סדרת אוניברסיטה משודרת, בהוצאת משרד הביטחון – ההוצאה לאור, 2019 אתר האינטרנט הרשמי של בעז נוימן הדף של בעז נוימן באוניברסיטת תל אביב דף הפייסבוק של בעז נוימן ברשת החברתית פייסבוק רשימת הפרסומים של בעז נוימן, בקטלוג הספרייה הלאומית בעז נוימן, ב"לקסיקון הספרות העברית החדשה" אבנר שפירא, בלי לחלק ציונים, ראיון, באתר הארץ, 2 במאי 2007 עופר אדרת, בעז נוימן - ההיסטוריון שמביא את העבר אל ההווה, באתר הארץ, 4 בספטמבר 2013 ראיון אצל לונדון וקירשנבאום על תשוקת החלוצים, ערוץ 10, 4/6/2009 אבנר שפירא, הולדת התשוקה הציונית, באתר הארץ, 24 בספטמבר 2008 אורית פראג, החלוץ שבפנים, הדף הירוק, 3/7/2009 יובל אביבי, להפסיק את ההשוואות לרפובליקת ויימאר. ריאיון עם ההיסטוריון בעז נוימן, באתר הארץ, 28 באוגוסט 2014 אבנר שפירא, מת ההיסטוריון בעז נוימן, בן 43, באתר הארץ, 16 במאי 2015 אביעד קליינברג, פרידה מבעז נוימן, בבלוג של קליינברג, 20 במאי 2015 (התפרסם ב"ידיעות אחרונות" באותו תאריך) עופר אדרת, 2015-1971 | ההיסטוריון הישראלי שניסה להבין את הנאצים, באתר הארץ, 21 במאי 2015 דפנה לוי, ראיון עם עמליה נוימן על מות אביה, ההיסטוריון בעז נוימן, בפודקאסט ״על החיים ועל המוות״, 3 בינואר 2023 מכּתביו: בעז נוימן, נאציזם – מבוא, נאציזם, פרק א: נאציזם = היטלריזם, נאציזם, פרק ב: תעמולה, נאציזם, פרק ג: הדינמיקה הפנימית של המשטר הנאצי, נאציזם, פרק ד: לקראת היסטוריה "נורמלית" של הרייך השלישי, נאציזם: יצירות מופת בחקר הנאציזם, מתוך ספרו של בעז נוימן, נאציזם (2007) בעז נוימן, חייל טוב, באתר ynet, 11 ביוני 2001 בעז נוימן, האם הנאצים היו "ירוקים" ואם כן - מה זה משנה, באתר הארץ, 18 בפברואר 2008 בעז נוימן (1971-2015), דף שער בספרייה הלאומית בעז נוימן, בלקסיקון הספרות העברית החדשה חייל טוב רוביק רוזנטל, חייל מדבר, באתר nrg מעריב, 15.6.2001 ראיית העולם הנאצית – מרחב, גוף, שפה להפוך את המילים לדם, באתר וואלה, 6 בפברואר 2003 להיות ברפובליקת ויימאר סטיבן אשהיים, האם אפשר לקרוא על רפובליקת ויימאר בלא הנחה מוקדמת על סופה?, באתר הארץ, 17 באוקטובר 2007 יפעת וייס, על הספר 'להיות ברפובליקת ויימאר', זמנים 101, (חורף 2008) תשוקת החלוצים אבנר שפירא, עכבר העיר אונליין, ואל ארצך תשוקתך, באתר הארץ, 3 ביוני 2009 מוקי צור, ידי כל אחינו, תשוקת חלוצי הציונות, באתר הארץ, 1 ביולי 2009 רונן טל, תשוקה כאמצעי ייצור: על הגוף החלוצי בספרו של בעז נוימן, באתר nrg‏, 12 ביולי 2009 שרה אוסצקי-לזר, אחוות עמים: נגד העיוורון ובשבח הפיקחון, הדף הירוק, 17/7/2009 יניב מגל, ‏תשוקה לא ממומשת, באתר גלובס, 16 בדצמבר 2009 יהונתן אלשך, על ספרו של בעז נוימן, תשוקת החלוצים, זמנים 108, סתיו 2009 מוטי גולני, לוחמים וחלוצים, באתר הארץ, 2 ביוני 2010 עמרי הרצוג, בריאת הרחם והתשוקה, באתר הארץ, 2 ביוני 2010 להיות-בעולם אירי ריקין, הסטארט-אפ ההיסטוריוגרפי של בעז נוימן, באתר הארץ, 23 ביולי 2014 זמן מעבר עמרי הרצוג, "זמן מעבר": תפקידה של ההיסטוריה על פי בעז נוימן, באתר הארץ, 23 ביוני 2016 עפרי אילני, בין שמיים לארץ, באתר "ידיעות אחרונות", 29 ביולי 2016 היסטוריות חדשות של הנאציזם אריאל הורוביץ, הנאציזם במבטים עכשוויים, בעיתון מקור ראשון, 6 במרץ 2019 איתי זיו, הומואים, ירוקים, רוצחים, באתר "ידיעות אחרונות", 12 במרץ 2019 עודד היילברונר, ספרו של בעז נוימן מחדד את השאלה מדוע אנו כה אובססיביים לנאצים, באתר הארץ, 11 במרץ 2019 עופרה עופר אורן, האם ייתכן רצח עם בלי הרג?, בבלוג "סופרת ספרים", 20 במאי 2019 בעז, נוימן, ראיית העולם הנאצית: מרחב, גוף, שפה, חיפה ותל אביב: הוצאת הספרים של אוניברסיטת חיפה וספריית מעריב, 2002, עמ' 16 בעז, נוימן, ראיית העולם הנאצית: מרחב, גוף, שפה, חיפה ותל אביב: הוצאת הספרים של אוניברסיטת חיפה וספריית מעריב, 2002, עמ' 29 נאציזם, סדרת אוניברסיטה משודרת, בהוצאת משרד הביטחון – ההוצאה לאור, תשס"ז 2007. מבוא, פרק א', פרק ב', פרק ג', פרק ד', נספח